carohd/mindhelper huggingface dataset:
Mit liv er kontrolleret af mine forældre, og det gider jeg ikke
Kategori: Familie
K\u00f8n: Pige
Alder: 18
Dato: 2016-06-08T09:49:59.000Z

Sp\u00f8rgsm\u00e5l:
Jeg er en 18-årig (muslimsk) pige og er færdig med gymnasiet om små 19 dage. Jeg vil rigtig gerne flytte ud fordi jeg ikke længere føler mig som en del af min familie.


Det hele sejler og jeg er træt af at være her. Jeg må stortset ingenting (fester, tage hjem til veninder, læse på bibliotektet etc.) Mit liv er kontrolleret af mine forældre og det er jeg træt af.


Jeg føler at jeg kan meget mere af alt, hvis ikke det var deres pres - både i skolen, på mit arbejde og i min fritid - jeg føler ikke at jeg kan udfolde mit fulde potentiale af den grund. Nu har jeg fundet en lejlighed jeg har råd til, hvilket mine forældre ikke ved noget om. Jeg skal nu tage stilling til om jeg skal stikke af efter min sidste eksamen, eller tænke på deres følelser - for de bliver ikke bare kede af det men tosset!


Jeg er bare træt af at leve et dobbeltliv, hvor mine følelser og lyster ikke har nogen betydning, hvis ikke de er ærebare - det vil sige at folk i vores omgangskreds ikke vil snakke (dårligt) om min familie og mig.


Det er så oldschool og så meget ikke 2016, men man bestemmer ikke hvilken familie man bliver født ind i, så hvad skal jeg gøre? Hvad er dit råd?


Ps. ønsker det anonymt.

Svar:
Mange tak for dit brev.


Du fortæller, at du rigtig gerne vil flytte ud, fordi du ikke længere føler dig som en del af din familie og, at du er træt af at leve et dobbeltliv. Jeg forestiller mig, at det må være enormt svært at være dig lige nu. Og sådan har det sikkert været rigtigt længe for dig.


Man bestemmer ikke, hvilken familie man bliver født ind i, som du siger. Og det kan være rigtig svært at leve i en familie, som man ikke føler sig som en del af eller deler samme holdninger. Det kan også gøre, at man f.eks. føler sig helt alene.


Det er rigtig godt, at du har skrevet til os. Du har taget det første vigtige skridt til at få det bedre. Hvis man går med svære ting helt alene, kan det hobe sig op inden i en og komme til at fylde mere og mere.


Jeg tror, at den bedste hjælp jeg kan give er at henvise dig til Etnisk Ung. Det er en forening, hvor der sidder professionelle rådgivere, som er specialiseret i at tale med og rådgive unge som dig. På deres hjemmeside kan du finde et nummer til deres anonyme telefonrådgivning, der har døgnåbent. Du kan også skrive til deres brevkasse. 


Rigtig meget held og lykke
Jeg er vild med ham, men er bange for, at det bliver akavet
Kategori: Kærlighed og sex
K\u00f8n: Pige
Alder: 14
Dato: 2016-06-06T10:36:19.000Z

Sp\u00f8rgsm\u00e5l:
Jeg kan rigtig godt lide en dreng fra min klasse,og han kan vidst også godt lide mig, men jeg er bange for at hvis jeg siger ja til at være kærester med ham bliver det alt for akavet imellem os, og hele vores forhold bliver ødelagt. Hvad skal jeg gøre?

Svar:
Mange tak for dit brev.


Det lyder dejligt, at du har fået følelser for en dreng  og at hans følelser (vist også) er gengældte. 


Du reagerer helt normalt
Du fortæller, at du er bange for, at det bliver akavet mellem drengen og dig, hvis i bliver kærester og, at jeres forhold måske bliver ødelagt. Du skal vide, at mange har og har haft det ligesom dig. Men det er forskelligt fra person til person, hvad man er nervøs eller bange for i sådan en situation.


Har du tænkt over, hvad du er nervøs for bliver anderledes, hvis I bliver kærester?


Når man er glad for nogen, kan man på samme tid også være bange for at miste personen og det man har sammen. Hvis det går godt mellem drengen og dig lige nu, kan det virke lidt for spændende at ændre på forholdet ved at blive kærester. 


Tal med ham om det
Nu ved jeg ikke, om du har haft en kæreste før. Hvis du ikke har prøvet det, kan det godt virke lidt skræmmende at skulle prøve første gang. Når man bliver kærester, kan der ligge nogle andre forventninger, som man måske ikke er klar til endnu. Uanset hvad, kan være en idé at tale med ham om hans og dine forventninger til jeres forhold, om I så skal være kærester eller ej.


Du kan også prøve at tale med ham om din frygt for, at det bliver akavet mellem jer, hvis I skal være kærester. En idé kan være at vise ham dit brevkassespørgsmål og svaret. Det kan jo være, at han har det på præcis samme måde som dig. Det kan også virke lidt mindre farligt, hvis du får det ud af dit eget hoved og får snakket med ham om det.


Det kan godt være svært at tale om sådan nogle personlige ting. Hvis du synes, at det er for svært, kan du også vælge at skrive til ham.


Tal med andre
En mulighed er også at tale med en af dine forældre eller en god ven. Du kan få gode råd til at tage hul på snakken i artiklerne Sådan snakker du med din ven eller veninde om svære ting og guide til at snakke med din forældre om svære ting.


Held og lykke med det!
Min veninde siger, at jeg har været sammen med 6 fyre på én gang
Kategori: Mobning og overgreb
K\u00f8n: Pige
Alder: 14
Dato: 2016-06-07T11:44:50.000Z

Sp\u00f8rgsm\u00e5l:
Jeg er en pige på 14 år. Min gamle veninde X har sagt jeg har været sammen med 6 fyre på en gang og det gjorde mig virkelig ked af det. Hun ved godt at jeg har en kæreste, og da min veninde Y ringede til mig og sagde det blev jeg mega ked af det og det er bare så træls.



Jeg har ikke været i skole i 2 uger på grund af at X har sagt det til klassen og nu vil jeg bare gerne dø. Håber I vil hjælpe.

Svar:
Tak for dit brev. Pyha, det er en svær situation du er kommet i. Du beskriver at en veninde (fra din klasse?) fortæller andre nogle meget grimme ting om dig, og at du er så ked af det at du hverken har lyst til at komme i skole eller endda leve videre.



Jeg synes det lyder som virkelig voldsom, grov mobning du er ude for. I vores artikel Bliver du mobbet kan du få nogle gode råd til hvad du skal gøre ved det, men jeg gentager lige lidt af det her.



Det er nemlig SUPER vigtigt at du får snakket med nogen om hvordan du har det, og hvad der sker lige nu. Dine forældre er et vigtigt sted at starte. Men hvis du ikke har lyst til at snakke med dem, kan du måske finde en anden i familien som du er tryg ved  eller en lærer på skolen.



Der findes også flere anonyme rådgivninger, hvor du kan ringe eller chatte med en voksen der ved en masse om unges følelser. Her er en liste over gode steder. 



Det er vigtigt at nogle hjælper dig med at snakke med skolelederen på din skole. Det er de voksne på skolen, der har ansvaret for at tage fat i din klasse og sikre at der bliver sat en stopper for snakken. Og få arbejdet videre med hvordan I har det med hinanden  så I igen kan være trygge sammen.



Hvis du får mange tanker om at du ikke vil leve mere, og overvejer at gøre alvor af det lige her og nu, skal du med det samme fortælle det til nogle voksne. Så kan I finde ud af, om I skal snakke med din læge først, eller tage direkte ud til Psykiatrisk Skadestue:





Pas godt på dig selv.
Jeg vil vise ansvar for mit liv. Men de andre stoler ikke på mig
Kategori: Identitet
K\u00f8n: Pige
Alder: 16
Dato: 2016-06-08T09:08:38.000Z

Sp\u00f8rgsm\u00e5l:
Lige for tiden har jeg ikke haft det særlig godt med mig selv. Jeg har følt at tiden er kommet hvor jeg skal vise en masse personer, som betyder en del for mig, at jeg skal videre og at jeg er klar til at tage ansvar for mit liv.


Men alligevel føler jeg ikke, at jeg får mulighed for det. Min lyst til at vise ansvarlighed og tillid til folk er meget stor, men for hver gang jeg prøver på det, går det bare galt og folk mister troen på at jeg kan klare mig selv og tage ansvar.


Hvad skal jeg gøre?

Svar:
Tak for dit brev. Du beskriver at du gerne vil vise din omverden, at du kan tage ansvar for dit liv, men at det er gået galt nogle gange. Jeg synes det er supersejt, at du gerne vil forsøge at ændre på det  og bliver ved med at kæmpe for at få styr på dit liv.


Ud fra dit brev får jeg fornemmelsen af at du måske er ved at afslutte et skoleforløb, og at du nu står overfor nogle valg omkring hvad du skal efter sommerferien. Du skriver ikke noget om, hvad det er der går galt for dig. Det må være nogle vigtige ting, både for dig selv og dem omkring dig.


Men: er du sikker på, at din omverden opfatter dig på samme måde som du selv gør? Du er kritisk overfor din egen indsats, og beskriver et billede af dig selv som én der ikke kan lykkes. Kunne du måske prøve at snakke med nogle af dem der er tættest på dig (forældre, søskende, kæreste, venner) og spørge dem BÅDE hvad du gør godt nok OG hvad de synes du skal arbejde mere med&.?


Det sidste skal gøres meget konkret: du skal arbejde med at lave dine matematikafleveringer til aftalt tid, og det gør vi sådan her&etc og ikke bare du skal få styr på tingene. Skriv også meget gerne hvem der er ansvarlig for at støtte dig i de enkelte arbejdspunkter.


Nogen gange kan man nemlig komme til at snakke så meget om fejl og alt det der er forkert, og glemme at lægge mærke til det du gør godt. Både med familien, i skolen og med veninderne. Prøv at læse artiklerne om Find dine styrker og 8 gode råd til at arbejde med dit selvværd og lav gerne et par af øvelserne. Så er du allerede et langt skridt videre henimod at få øje på alt det gode inde i dig =B


Held og lykke med det.
Jeg kan ikke kigge på mig selv uden at tænke "ad"
Kategori: Svære følelser og tanker
K\u00f8n: Pige
Alder: 15
Dato: 2016-06-24T12:19:42.000Z

Sp\u00f8rgsm\u00e5l:
Jeg har det mega svært med at se mig selv i spejlet uden at tænke ad.. Hvad kan jeg gøre for at få en pæn slank krop.. Jeg er 15 vejer 52 kg er 162 høj og har alt for meget fedt på maven

Svar:
Jeg er ked af at høre, at du tænker ad, når du ser dig selv i spejlet. Men du er bestemt ikke alene om at have det svært med dit udseende. Rigtig mange teenagere har det svært med deres krop  også selvom deres kroppe er helt normale.


Når man er på din alder vokser kroppen meget og hurtigt  nogle steder mere end andre. Nogle får fx mere fedt på maven end andre. Der er også stor forskel på, hvordan man ser ud, når man er 15 år. Alle udvikler sig forskelligt og derfor vil de andre i din klasse se ud på vidt forskellige måder.


At bedømme ud fra din højde og vægt er du helt normal og vejer ikke for meget. Hvordan kan det så alligevel være, at du ikke er tilfreds med din krop? Det vil jeg prøve at komme med et par bud på.


Samfundet skaber et billede af den perfekte krop


En forklaring kan være, at samfundet skaber et bestemt billede af, hvordan man bør se ud. Du og jeg bliver hver dag spammet med billeder af den perfekte krop. Forsider på modeblade, billeder på instagram, blogindlæg, busreklamer osv. osv. Billederne viser ofte kun den tynde, slanke pige/kvindekrop. Det er langt imellem helt almindelige piger/kvinder med lidt fedt hist og her  for det har langt de fleste. Det kan være, at du kommer til at sammenligne dig selv med den type krop, vi ser mest i medierne. Og det er desværre ikke den mest almindelige krop, som medierne viser.


Lavt selvværd kan hænge sammen med negativt kropsbillede


En anden mulig grund til, at man kan have det svært med sin krop er, hvis man har lavt selvværd. Hvis man ikke synes man er god nok eller noget værd som den man er, vil man ofte komme til at fokusere på det ydre. Det kan fx på være karakterer i skolen eller hvordan man ser ud. Hvis man ikke synes man er god nok som den man er, kan kiloene på vægten komme til at bestemme, om man er god nok. Og der vil nærmest hele tiden være for mange kilo på vægten og derfor en følelse af ikke at være god nok. Mon det også gælder for dig?


Det kan du gøre


Du spørger, hvad du skal gøre for at få en pæn og slank krop. Det er altid fint at spise sundt og dyrke motion. Men nogle bliver aldrig tilfredse lige meget, hvor stor en indsats de ligger i at lave kostplaner og dyrke motion. Det kan være en hjælp for dig at tale med nogle om, hvordan du har det med din krop. Dine forældre vil sikkert sætte pris på, hvis du fortæller dem, hvordan du har det. Så de har de nemlig mulighed for at hjælpe dig. Du kan også finde nogle at tale med på din skole, fx sundhedsplejersken, som er vant til at tale med andre unge om tanker som dine.  


Jeg håber, at mit svar kan hjælpe dig bare et lille stykke på vejen mod at få det bedre med dig selv.


Hvis du har lyst, kan du læse videre i vores artikler om lavt selvværd, den svære snak med dine forældre og hjælp på din skole eller dit uddannelsessted
Min far skal giftes med sin kæreste, og min mor må ikke vide det
Kategori: Skilsmisse
K\u00f8n: Pige
Alder: 13
Dato: 2016-06-23T11:33:26.000Z

Sp\u00f8rgsm\u00e5l:
Min far og hans kæreste skal lige pludselig giftes. Hvad skal jeg gøre? min mor må ikke vide noget plus jeg er kun 9 år

Svar:
Det lyder som en svær bekymring du har fået lige pludselig. Desværre kan vi ikke hjælpe dig, da Mindhelpers brevkasse er beregnet til børn og unge mellem 13 og 20 år.


Det lyder, som om det vil være en god idé at snakke med nogen om dine bekymringer. Derfor synes jeg, du skal prøve at ringe ind til Børnetelefonen på tlf. 11 61 11. De har åbent fra kl. 11 om formiddagen til 11 om aftenen, og der sidder hele tiden nogle voksne, der er klar til at høre på dig.


Du behøver ikke sige dit navn eller hvor du bor, de vil gerne snakke med dig alligevel.


Vi har skrevet nogle artikler, hvor du kan læse mere om skilsmisse og gode råd, hvis du har skilte forældre.


Held og lykke med det.
Jeg har slået op med min efterskolekæreste, men vil stadig gerne være venner
Kategori: Kærlighed og sex
K\u00f8n: Dreng
Alder: 16
Dato: 2016-06-27T09:44:18.000Z

Sp\u00f8rgsm\u00e5l:
Jeg har lige slået op med min kæreste på efterskolen, grundet at hun bor langt væk fra mig. Hun tog det egentlig ok, og vi var begge rimelig enige om det.


Jeg er dog bekymret for at vi ikke kan forblive venner efter efterskolen, så ville høre hvad man skal gøre i denne situation? Det er vigtigt for mig, at vi stadig kan være gode venner efter, da vi skal ses meget efter efterskolen.

Svar:
Jeg har tilladt mig at slette stednavnene på hvor du og din kæreste bor, da vi her i brevkassen synes det er vigtigt at alle kan være anonyme.


Du beskriver at det er lykkedes dig at få afsluttet forholdet til din kæreste på en god måde. Men at du nu går rundt og tænker over, hvordan det kan blive rart at mødes i tiden bagefter.


Der kan være mange grunde til at det kan føles akavet at støde på hinanden til gammel elev-fester eller private arrangementer. Måske er din tidligere kæreste alligevel ikke helt så afklaret med jeres brud, som du er, og vil være ked af det stadigvæk. Det kan også være at hun ikke synes I har så meget at snakke om, når I ikke er kærester længere.


Jeg har lidt svært ved at læse ud fra dit brev, om du mest bare vil være venner med hende for at undgå dårlig stemning når I ses, eller fordi hun er en sød person du gerne vil blive ved med at have i dit liv.


En god måde kan være at skrive nogle rare beskeder til hende, som ikke kan misforstås som nu skal vi skrive sammen som kærester igen. Men med interesse for hvad hun laver, og om hun oplever noget spændende. På venne-måden, ikke på kæreste-måden. Hvis du kan mærke på hendes svar, at der er nogle ting hun ikke synes I er færdige med at snakke om, bliver du nødt til at svare ærligt på hendes spørgsmål og følelser. Ellers er det ikke nemt at mødes som venner bagefter.


Og så er det selvfølgelig vigtigt at du, når I ses, viser både i ord og kropssprog at du er interesseret i at snakke med hende som en god ven  men heller ikke mere.


Held og lykke med det.
Jeg vil gerne have sex første gang, men er en akavet person
Kategori: Kærlighed og sex
K\u00f8n: Pige
Alder: 15
Dato: 2016-06-27T11:20:21.000Z

Sp\u00f8rgsm\u00e5l:
Jeg er en pige på 15 år. jeg føler mig egentlig klar til sex, men jeg ønsker ikke, at det skal være med en, jeg har et bånd til. jeg er meget akavet som person, og tror virkelig at det ville være akavet hvis jeg kendte personen.
Her kommer mit spørgsmål: Ville det være okay at have sex første gang med en man ikke kender?

Svar:
Det er helt normalt at føle sig nervøs og akavet, den første gang man har sex. Derfor kan man også sagtens have en masse overvejelser om, hvordan den første gang skal foregå.



Det er helt op til dig, hvad du har lyst til



Du spørger direkte, om det er okay at have sex første gang med en, man ikke kender. Og ja, det er fuldstændigt okay. Der er ikke en rigtig eller forkert måde. Det vigtigste er bare, at du mærker efter i maven, hvad der er det rigtige for dig.Jeg vil dog anbefale at du genovervejer om det vil være rart, at det skal foregå med en fremmed? Vil du kunne føle dig tryg med en helt fremmed?



Når man skal have sex - især for allerførste gang, er det vigtigt at det ikke bliver en ubehagelig oplevelse. Hvis du ikke føler dig tryg, er der nogle mekanismer i din krop der kan finde på at nægte at være med, sådan at det kan gøre ondt at gennemføre et samleje. Kroppen er sådan indrettet, at når du er glad og føler lyst til den dreng, du først kysser og krammer med, så vil din krop af sig selv være klar til at gå videre. Derfor foretrækker mange unge også, at have sex første gang med en kæreste eller en ven.



Skal det være lige nu?



Jeg får derfor lyst til at spørge dig: hvorfor er det så vigtigt, at det skal ske lige NU? Er det fordi dine veninder går i seng med deres kærester, og du ikke vil være udenfor? Eller er det fordi der er en helt bestemt dreng/fyr som du ikke kender så godt, men gerne vil prøve at være sammen med?



En god måde at undgå det akavede og pinlige ved sex, er at have været sammen med drengen noget tid inden. Hvis I har datet nogle måneder, har kysset/krammet/rørt lidt ved hinanden og der er følelser mellem jer, vil det føles helt naturligt at gå et skridt videre på et tidspunkt. Så vil I kende hinanden så godt, at I kan grine sammen af det fjumreri der kan opstå.På den måde behøver det heller ikke blive akavet, fordi man kender hinanden godt og godt kan rumme, hvis det tager lidt forsøg, at få det til at fungere.



Du kan prøve at læse vores artikel om at have sex for første gang. Der står nemlig en masse gode tips til, hvordan man kan have sex på en rar måde. Og hvad der kan være godt at være opmærksom på, når det skal til at ske.



Jeg håber du finder en vej der er god for dig.
Jeg er bange for, at han tror, jeg vil noget seriøst
Kategori: Kærlighed og sex
K\u00f8n: Pige
Alder: 16
Dato: 2016-06-29T07:31:33.000Z

Sp\u00f8rgsm\u00e5l:
Jeg kyssede min vildt gode ven til en fest. Nu er jeg bange for at han tror jeg vil noget seriøst. Jeg kan godt lide ham, men vil ikke være i et forhold. Det skal siges jeg var fuld, men jeg ved ikke om det er en undskyldning.


Vi krammede i ca 15 min, og han nussede mit hår og kyssede mig i håret osv.. tror I han kan lide mig, og hvad skal jeg gøre for at han ved jeg ikke vil noget seriøst uden at miste ham?

Svar:
Der er gået nogle dage siden du skrev dit brev, og måske har du/I allerede fundet ud af at snakke sammen igen.


Det problem du beskriver, er noget som rigtig, rigtig mange drenge og piger oplever på et tidspunkt når man er nære venner med én af det modsatte køn. Man er tryg ved hinanden, kan li hinanden, bliver fulde begge to  og så føles det meget nemt lige at kysse lidt også.


I dreng-pige venskaber sker det tit at dét den ene tror er et tæt venskab, i virkeligheden skyldes at din ven/veninde er forelsket i dig. Det ved du ikke, før du har spurgt ham hvad han reelt føler for dig  og måske er det slet ikke nogen god idé at spørge, hvis du ikke vil være kærester med ham.


Men hvis du gerne vil blive ved med at have ham som ven, er det vigtigt at I får snakket sammen på en eller anden måde. I vores artikel Sådan snakker du med en ven/veninde om svære ting er nogle gode råd til hvordan du kan gøre.


Hvis du foreslår at I skal mødes for at snakke, er det nok smart at skrive det på en måde så det er helt tydeligt at du ikke foreslår en romantisk date  men at I skal lave det I normalt plejer. Måske skal du sørge for at I ikke hele tiden er sammen med en masse andre, men også får mulighed for en (kort) snak alene.


Held og lykke med det =B
Jeg kan godt lide en fyr - kan han mon li' mig?
Kategori: Forelskelse
K\u00f8n: Pige
Alder: 20
Dato: 2016-08-19T07:29:01.000Z

Sp\u00f8rgsm\u00e5l:
Jeg vil godt starte med at sige jeg kan godt lide en fyr og vi skriver og snakker sammen. Men det altid mig der skriver og ringe til ham, han har aldrig ringet eller skrevet til mig.



Men der er også mange gange hvor han kommer ned til mig når jeg har brug for hans hjælp, eller når vi skal ud med børnene. Jeg har selv to børn, og han har en dreng  og hans dreng er meget vild med mig. Han er en lille en på tre år.



Jeg har skrevet til ham før, og spurgt hvad han synes om mig. Han smilte. Og der er en af mine veninder der så ham, og så sagde min veninde til ham om der var noget mellem mig og ham? Han kiggede på mig og smilede. Hvad vil det betyde?

Svar:
Du beskriver, at du er gode venner med en fyr, som du ser en gang i mellem. Det lyder som om du ikke helt ved, om I bare er gode venner, som mødes med både dine børn og hans søn  eller om han også er interesseret i, at der skal ske mere mellem jer.



Han ringer eller skriver ikke til dig, men smiler når du spørger, om han kan lide dig. Jeg kan ikke helt finde ud af, om du mener en smiley på SMS, eller om han smiler i virkeligheden. Han er ikke klar til at give et svar på, om han kan lide dig. Måske skal du et stykke tid lade være med at spørge, og bare lægge mærke til de signaler han sender, når I er sammen.



I vores artikel om 15 tegn på at han også er forelsket i dig er nogle forskellige ting, du kan kigge efter. Du kan også prøve i stedet at vende din interesse mod andre fyre, og se hvordan han reagerer på det. Samtidig finder du selv ud af, om du vil blive ved med at vente på, at han kommer ud af busken.



Held og lykke med det.
Jeg lider helt sikkert af angst og stress
Kategori: Angst og stress
K\u00f8n: Pige
Alder: 18
Dato: 2016-09-28T11:44:39.000Z

Sp\u00f8rgsm\u00e5l:
Jeg lider af angst, og stress

Svar:
Du skriver at du lider af angst og stress, men du kommer ikke med nogle spørgsmål til brevkassen. Det er derfor lidt svært for os at vide, hvad du gerne vil have hjælp til.



Vi har nogle artikler om social angst under Mindhelpers angst og stress  tema. Dem kan du eventuelt starte med at kigge på. I løbet af de næste par uger kommer også en række artikler om stress i samme kategori.



Hvis du har brug for hjælp her og nu, kan du prøve at snakke med nogle af de rådgivere man kan ringe direkte til (eller chatte med). Du finder links til dem under vores tema: Hjælpetilbud til unge.



Du er velkommen til at skrive igen, hvis du har nogle ting du gerne vil spørge om.